КФУ профессоры һәм аның гаиләсе базда бәрәңге черү нәтиҗәсендә тупланган газ белән агуланып үлгән

	Кичә кичке 17 сәгатьтә Лаеш шәһәрендә Пристанская урамы буенча йорт хуҗалыгы гаражы базында 42 яшьлек ир-ат, аның 38 яшьлек хатыны, 18 яшьлек улы һәм хатынының 63 яшьлек әнисенең үле гәүдәләре табыла. Аларның базда бәрәңге черү нәтиҗәсендә тупланган газ белән агулануы нәтиҗәсендә вафат булуы фаразлана. Әлеге факт буенча Россия Федерациясе Тикшерү Комитетының Татарстан Республикасы буенча тикшерү органнары тарафыннан башлангыч тикшерү ачылган.
 Якынча фаразларга караганда, беренче булып базга гаилә башлыгы төшеп аңын югалткан. Аңа ярдәмгә ашыккан тормыш иптәшен һәм улы шулай ук газ исемннән аңын җуя. Туганнарының өнсез булуын күреп, гаилә башлыгы хатынының әнисе – 63 яшьлек ханым күршеләренә шалтыратып, шушы хәлне сөйләп бирә, һәм үзе дә базга төшә. Анда төшүчеләр дүртесе дә урында ук җан бирә. Тикшерү нәтиҗәләре буенча процессуаль карар кабул ителәчәк, дип хәбәр итә РФ Тикшерү Комитетының ТР буенча идарәсе җитәкчесенең өлкән ярдәмчесе.

Искәртеп узабыз, вафат булган гаилә башлыгы Михаил Челышев КФУ ның гражданлык һәм эшмәкәрлек хокукы кафедрасы мөдире булып эшләгән иде. 
	---	
Татар-информ

	№ --- | 23.08.2013	


